CELEX: 62013CN0384
Language: mt
Date: 2013-07-05 00:00:00
Title: Kawża C-384/13: Talba għal deċiżjoni preliminari mressqa mit-Tribunal Supremo (Spanja) fil- 5 ta’ Lulju 2013 — Estación de Servicio Pozuelo 4, S.L. vs GALP Energía España S.A.U.

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/9
            
         Talba għal deċiżjoni preliminari mressqa mit-Tribunal Supremo (Spanja) fil-5 ta’ Lulju 2013 — Estación de Servicio Pozuelo 4, S.L. vs GALP Energía España S.A.U.
   (Kawża C-384/13)
   2013/C 274/15
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrenti: Estación de Servicio Pozuelo 4, S.L.
   
      Konvenuta: GALP Energía España S.A.U.
   
      Domandi preliminari
   
   
               (1)
            
            
               Kuntratt bħal dak inkwistjoni fil-kawża prinċipali, li jikkostitwixxi, favur fornitur ta’ prodotti taż-żejt, dritt ta’ superfiċi għal tul ta’ ħamsa u erbgħin sena, sabiex jibni pompa tal-petrol u jikriha lill-proprjetarju tal-art għal tul ekwivalenti għal dak ta’ dan id-dritt ta’ superfiċi, u li jinkludi obbligu ta’ xiri esklużiv għal dan l-istess tul, jista’ jiġi kkunsidrat bħala li għandu importanza insinjifikattiva li ma taqax taħt il-projbizzjoni prevista fl-Artikolu 81(1) KE (li sar l-Artikolu 101(1) TFUE) minħabba, essenzjalment, iċ-ċokon tas-sehem mis-suq tal-fornitur li ma jaqbiżx 3 % filwaqt li s-sehem mis-suq totali ta’ tliet fornituri oħra biss jitla’ għal madwar 70 %, minkejja li t-tul ta’ dan il-kuntratt jaqbeż it-tul medju tal-kuntratti ġeneralment konklużi fis-suq inkwistjoni?
            
         
               (2)
            
            
               Fil-każ li r-risposta tkun negattiva u fejn il-kuntratt għandu jiġi eżaminat skont ir-Regolamenti Nru 1984/83 (1) u Nru 2790/99 (2), l-Artikolu 12(2) tar-Regolament Nru 2790/99, moqri flimkien mal-Artikolu 5(a) ta’ dan l-istess regolament, jista’ jiġi interpretat fis-sens li, jekk il-bejjiegħ mill-ġdid ma huwiex proprjetarju tal-art u jekk, fl-1 ta’ Jannar 2002, it-tul li jibqa’ mill-kuntratt jaqbeż ħames snin, il-kuntratt isir null fil-31 ta’ Diċembru 2006?
            
         
      (1)  Regolament tal-Kummissjoni (KEE) Nru 1984/83, tat-22 ta’ Ġunju 1983, dwar l-applikazzjoni tal-Artikolu 85(3) tat-Trattat għal kategoriji ta’ ftehim ta’ xiri esklużiv (ĠU L 173, p. 5).
   
      (2)  Regolament tal-Kummissjoni (KEE) Nru 2790/1999, tat-22 ta’ Diċembru 1999, dwar l-applikazzjoni tal-Artikolu 81(3) tat-Trattat għal kategoriji ta’ ftehim vertikali u prattiċi miftiehma (ĠU Edizzjoni Speċjali bil-Malti, Kapitolu 8, Vol. 1, p. 364).